



Mae’r broses gofrestru yn newid yn 2023

# Lleisiwch eich barn am ein cynigion ar gyfer y canlynol:

* gofynion cofrestru ar gyfer rheolwyr gofal cymdeithasol
* adnewyddu’r broses gofrestru ar gyfer gweithwyr gofal cymdeithasol
* gofynion cofrestru ar gyfer gweithwyr preswyl ysgolion arbennig
* gofynion cofrestru ar gyfer rheolwyr preswyl ysgolion arbennig.

Bydd yr ymgynghoriad yn dod i ben am 5pm ar 14 Gorffennaf 2023



# Manylion cyswllt

Gofal Cymdeithasol Cymru

Tŷ South Gate

Wood Street

Caerdydd

CF10 1EW

Ffôn: 0300 3033 444

Minicom: 029 2078 0680

E-bost: info@socialcare.wales

Twitter: @SocialCareWales

© 2023 Social Care Wales

Cedwir pob hawl. Ni cheir atgynhyrchu unrhyw ran o’r cyhoeddiad hwn, ei storio mewn system adalw na’i throsglwyddo ar unrhyw ffurf neu mewn unrhyw ffordd heb ganiatâd ysgrifenedig Gofal Cymdeithasol Cymru ymlaen llaw. Dylid anfon ymholiadau am atgynhyrchu y tu allan i’r cwmpas a ganiateir yn benodol gan y gyfraith at Brif Weithredwr Gofal Cymdeithasol Cymru i’r cyfeiriad a nodir uchod.

**Fformatau eraill:** Mae’r ddogfen hon ar gael mewn print bras, Braille ac ieithoedd eraill, os oes angen. Gallwch wneud cais am y rhain drwy ddefnyddio’r manylion cyswllt uchod.

Cynnwys

[Mae’r broses gofrestru yn newid yn 2023 1](#_Toc134698919)

[Lleisiwch eich barn am ein cynigion ar gyfer y canlynol: 1](#_Toc134698920)

[Manylion cyswllt 2](#_Toc134698921)

[Trosolwg 4](#_Toc134698922)

[Sut mae ymateb 4](#_Toc134698923)

[Gofynion cofrestru ar gyfer rheolwyr gofal cymdeithasol 6](#_Toc134698924)

[Beth ydym am ei newid? 6](#_Toc134698925)

[Pam ein bod ni am wneud y newid hwn? 6](#_Toc134698926)

[Adnewyddu’r broses gofrestru ar gyfer gweithwyr gofal cymdeithasol 7](#_Toc134698927)

[Beth ydym am ei newid? 7](#_Toc134698928)

[Pam ein bod ni am wneud y newid hwn? 7](#_Toc134698929)

[Gofynion cofrestru a chanllawiau ymarfer ar gyfer gweithwyr preswyl ysgolion arbenning 8](#_Toc134698930)

[Beth ydym am ei newid? 8](#_Toc134698931)

[Pam ein bod ni am wneud y newid hwn? 8](#_Toc134698932)

[Llwybrau cofrestru 8](#_Toc134698933)

[Cod ymarfer a chanllawiau ymarfer ar gyfer gweithwyr preswyl ysgolion arbennig 9](#_Toc134698934)

[Gofynion cofrestru a chanllawiau ymarfer ar gyfer rheolwyr preswyl ysgolion arbennig 11](#_Toc134698935)

[Cymwysterau ar gyfer cofrestru fel rheolwr preswyl ysgol arbennig 11](#_Toc134698936)

[Beth ydym am ei newid? 11](#_Toc134698937)

[Pam ein bod ni am wneud y newid hwn? 12](#_Toc134698938)

[Llwybrau cofrestru 12](#_Toc134698939)

[Cod ymarfer a chanllawiau ymarfer ar gyfer rheolwyr preswyl ysgolion arbennig 12](#_Toc134698940)

[Cwestiynau’r ymgynghoriad: 14](#_Toc134698941)

[Gwybodaeth amdanoch chi/eich sefydliad 14](#_Toc134698942)

[Gwybodaeth am ein cynigion 15](#_Toc134698943)

[Sut byddwn yn defnyddio eich safbwyntiau 19](#_Toc134698944)

## Trosolwg

Rydym am glywed eich barn am ein cynigion ar gyfer y canlynol:

* gofynion cofrestru ar gyfer rheolwyr gofal cymdeithasol
* adnewyddu’r broses gofrestru ar gyfer gweithwyr gofal cymdeithasol
* gofynion cofrestru ar gyfer gweithwyr preswyl ysgolion arbennig
* gofynion cofrestru ar gyfer rheolwyr preswyl ysgolion arbennig.

Sefydlwyd Gofal Cymdeithasol Cymru yn 2017 ac rydym yn gyfrifol am arwain y gwaith o wella gofal cymdeithasol. Rhan o’n rôl yw sicrhau’r gofal gorau a diogelu’r cyhoedd, fel y nodir yn Neddf Rheoleiddio ac Arolygu Gofal Cymdeithasol (Cymru) 2016.

Wrth i’r gweithlu gofal cymdeithasol barhau i dyfu, gwyddom pa mor bwysig yw gwneud ein proses gofrestru yn symlach, er mwyn helpu i annog pobl i weithio yn y sector gofal cymdeithasol.

Rydym yn cadw Cofrestr o weithwyr sy’n addas i ymarfer i helpu i ddiogelu’r cyhoedd a gwella safonau ar gyfer pobl sy’n derbyn ac yn darparu gofal. Mae Llywodraeth Cymru wedi penderfynu pa rolau y dylid eu cofrestru gyda ni ac mae dros 50,000 o weithiwyr ar ein Cofrestr.

Mae rhai o’r newidiadau ar gyfer rheolwyr a gweithwyr ysgolion arbennig cofrestredig yn amodol ar ymgynghoriad a chymeradwyaeth gan Lywodraeth Cymru. Os bydd angen, byddwn yn ailystyried ein cynigion yng ngoleuni unrhyw newidiadau i gynigion Llywodraeth Cymru yn dilyn eu hymgynghoriad.

**Sut mae ymateb**

Mae ein cynigion yn cael eu hegluro ym mhob adran. Os hoffech chi gael dweud eich dweud am ein newidiadau, gallwch wneud hynny drwy:

* llenwi’r arolwg [ar-lein](https://forms.office.com/e/bvGLminEvP)
* llenwi’r ddogfen hon a’i hanfon drwy e-bost at [consultations@socialcare.wales](mailto:consultations@socialcare.wales)
* gofyn am gyfarfod â ni drwy anfon e-bost at  [consultations@socialcare.wales](mailto:xxxxxx@socialcare.wales)
* cofrestru i fod yn rhan o’n gweminar ar **14 Mehefin 10-11am** drwy anfon e-bost at [consultations@socialcare.wales](mailto:consultations@socialcare.wales)

Os oes angen copi o’r ymgynghoriad hwn arnoch mewn fformat gwahanol neu os oes gennych chi unrhyw gwestiynau, cysylltwch â ni ar [consultations@socialcare.wales](mailto:consultations@socialcare.wales).

Efallai na fydd yr holl gwestiynau yn yr ymgynghoriad hwn yn berthnasol i chi, felly dim ond y cwestiynau sy’n berthnasol i chi y dylech eu hateb.

Y dyddiad cau ar gyfer yr ymgynghoriad yw **5pm, 14 Gorffennaf 2023**.

Diolch am roi o’ch amser i rannu eich safbwyntiau â ni.

## Gofynion cofrestru ar gyfer rheolwyr gofal cymdeithasol

### Beth ydym am ei newid?

Rydym yn cynnig:

* cyflwyno **ffordd newydd** o gofrestru, a fydd yn caniatáu i weithiwr gofal cymdeithasol gofrestru fel rheolwr gofal cymdeithasol heb gymhwyster lefel 3, ar yr amod ei fod yn gallu dangos profiad rheoli digonol ac yn ymrwymo i ennill cymhwyster lefel 4 neu lefel 5 o fewn tair blynedd i gofrestru.

### Pam ein bod ni am wneud y newid hwn?

Yn dilyn ein hymgynghoriad yn 2020, gwnaethom newidiadau ar gyfer gweithwyr gofal cymdeithasol sydd â’r cymhwyster lefel 3 perthnasol neu dystysgrif lefel 4 Prifysgol De Cymru mewn ‘cam i fyny at reolaeth’, er mwyn iddynt allu cofrestru fel rheolwr gofal cymdeithasol os ydynt wedi cofrestru ar y cymhwyster rheoli lefel 4 a lefel 5.

Yn dilyn llwyddiant y newid hwn, rydym eisiau cyflwyno llwybr newydd i gofrestru ar gyfer y rheini sydd â digon o brofiad rheoli ond sydd heb gymhwyster lefel 3. Bydd hyn yn dechrau cylch cofrestru newydd a fydd yn cynnwys y gofyniad i gwblhau’r cymhwyster lefel 4 a lefel 5 erbyn y dyddiad adnewyddu ymhen tair blynedd. Mae rhagor o wybodaeth am ofynion cymwysterau ar gael yn ein [fframwaith cymwysterau](https://gofalcymdeithasol.cymru/cymwysterau-ac-ariannu/fframwaith-cymwysterau).

Mae profiad rheoli digonol yn golygu unigolyn sydd ag o leiaf dair blynedd o brofiad cyfwerth yn ystod y deng mlynedd diwethaf o reoli lleoliad gofal cymdeithasol, iechyd neu debyg, o dan oruchwyliaeth reoleiddiol. Bydd hyn yn cael ei asesu gan y Cofrestrydd.

I ddangos eich ymrwymiad i gwblhau’r cymhwyster lefel 4 a lefel 5, bydd angen i chi naill ai fod wedi cofrestru ar gwrs neu gael cadarnhad o gofrestriad sydd ar y gweill.

Bydd y newid hwn yn parhau i helpu'r gweithlu i gadw pobl sydd â’r gwerthoedd cywir i ddiwallu anghenion y rheini sydd angen gofal a chymorth nawr ac yn y dyfodol.

## Adnewyddu’r broses gofrestru ar gyfer gweithwyr gofal cymdeithasol

# 

### Beth ydym am ei newid?

Rydym yn cynnig

* bydd gan weithwyr gofal cymdeithasol y mae’n ofynnol iddynt gwblhau’r cymhwyster lefel 2 neu lefel 3 a restrir yn y [fframwaith cymwysterau](https://gofalcymdeithasol.cymru/cymwysterau-ac-ariannu/fframwaith-cymwysterau) o fewn tair blynedd o gofrestru, hyd at chwe blynedd (dros ddau gyfnod o dair blynedd o gofrestru) i gwblhau’r cymhwyster.

### 

### Pam ein bod ni am wneud y newid hwn?

Ar hyn o bryd, os yw gweithiwr gofal cymdeithasol yn defnyddio’r Dyfarniad Egwyddorion a Gwerthoedd, Fframwaith Sefydlu Cymru Gyfan neu’r asesiad gan gyflogwr fel llwybr at gofrestru, bydd angen iddo gwblhau’r cymwysterau lefel 2 neu lefel 3 a restrir yn y [fframwaith cymwysterau](https://gofalcymdeithasol.cymru/cymwysterau-ac-ariannu/fframwaith-cymwysterau) o fewn tair blynedd cyn y gall adnewyddu ei gofrestriad.

Gyda phwysau parhaus yn y sector, rydym yn cydnabod bod hyn wedi bod yn her i rai gweithwyr gofal cymdeithasol, yn enwedig y rheini sy’n gweithio’n rhan amser. Er mwyn helpu’r gweithle i gadw pobl sydd â’r gwerthoedd cywir i ddiwallu anghenion y rheini y mae angen gofal a chymorth arnynt, rydym am roi mwy o amser i weithwyr gofal cymdeithasol oherwydd amgylchiadau gwahanol a allai ei gwneud yn anodd iddynt gwblhau cymhwyster o fewn tair blynedd. Gallai gweithwyr gofal cymdeithasol fod yn weithwyr gofal yn y cartref, yn weithwyr mewn cartrefi gofal i oedolion, yn weithwyr gofal plant preswyl neu’n weithwyr teulu preswyl.

Rydym yn credu y bydd hyn yn arbennig o ddefnyddiol i’r gweithwyr rhan amser hynny nad ydynt efallai’n cael cyfle i gwblhau cymhwyster yn ystod eu cyfnod cofrestru cyntaf. Byddwn yn dal i annog, ac yn rhagweld, y bydd y rhan fwyaf o weithwyr amser llawn yn cwblhau’r cymhwyster o fewn y tair blynedd gyntaf.

## Gofynion cofrestru a chanllawiau ymarfer ar gyfer gweithwyr preswyl ysgolion arbennig

### Beth ydym am ei newid?

Er mwyn i weithwyr preswyl ysgolion arbennig gofrestru, rydym yn cynnig bod yn rhaid iddynt:

* meddu ar y cymwysterau a restrir yn y [fframwaith cymwysterau](https://gofalcymdeithasol.cymru/cymwysterau-ac-ariannu/fframwaith-cymwysterau) ar gyfer gofal cymdeithasol a gofal plant rheoleiddiedig yng Nghymru:
  + City & Guilds Lefel 2 mewn Iechyd a Gofal Cymdeithasol: Craidd, neu
  + City & Guilds Lefel 3 mewn Iechyd a Gofal Cymdeithasol (Plant a Phobl Ifanc): Ymarfer.
* defnyddio’r llwybr [asesiad gan gyflogwyr](https://gofalcymdeithasol.cymru/cofrestru/asesiad-gan-gyflogwr) fel ffordd o gofrestru os nad oes ganddynt un o’r cymwysterau a restrir uchod yn barod
* gweithio yn unol â’r safonau a nodir yn y [cod ymarfer proffesiynol](https://gofalcymdeithasol.cymru/delio-a-phryderon/codau-ymarfer-a-chanllawiau) ar gyfer gweithwyr gofal cymdeithasol a’r [canllawiau ymarfer ar gyfer gweithwyr gofal preswyl i blant](https://gofalcymdeithasol.cymru/cms-assets/documents/SCW-Residential-child-care-Mar19-CYM-V01.pdf)
* talu’r [ffioedd cofrestru](https://gofalcymdeithasol.cymru/cofrestru/ffioedd) gofynnol.

### Pam ein bod ni am wneud y newid hwn?

**Llwybrau cofrestru**

Mae Llywodraeth Cymru i fod i ystyried a ddylai cofrestru fod yn ofyniad ar gyfer gwasanaethau preswyl ysgolion arbennig. Os caiff ei gymeradwyo, rydym yn disgwyl y bydd gweithwyr preswyl ysgolion arbennig gorfod cofrestru gyda ni ar amser y cytunwyd arno, ar ôl i'r gwasanaeth gofrestru gydag Arolygiaeth Gofal Cymru yn 2024.

Rydym yn cynnig dwy ffordd y gall gweithwyr preswyl ysgolion arbennig gofrestru:

* defnyddio’r llwybr cymwysterau fel y nodir yn y [fframwaith cymwysterau](https://gofalcymdeithasol.cymru/cymwysterau-ac-ariannu/fframwaith-cymwysterau). Bydd y fframwaith cymwysterau yn cynnwys y cymwysterau a argymhellir ar gyfer gwahanol swyddi mewn gofal cymdeithasol a gofal plant rheoleiddiedig yng Nghymru
* neu, ddefnyddio’r llwybr asesiad gan gyflogwr os nad oes gan y gweithiwr y cymwysterau gofynnol.

Mae’r llwybr asesiad gan gyflogwr i gofrestru yn caniatáu i gyflogwyr gymeradwyo cais eu gweithwyr i gofrestru, ar ôl eu hasesu yn erbyn rhestr o [gymwyseddau](https://gofalcymdeithasol.cymru/cofrestru/asesiad-gan-gyflogwr/asesiad-cyflogwr-cofrestru).

Bydd gweithwyr gofal cymdeithasol sy’n cofrestru gan ddefnyddio’r llwybr asesiad gan gyflogwr yn datblygu eu dealltwriaeth ymhellach drwy gwblhau’r [Fframwaith Sefydlu Cymru Gyfan](https://gofalcymdeithasol.cymru/cymwysterau-ac-ariannu/fframweithiau-sefydlu/sefydlu-ar-gyfer-iechyd-a-gofal-cymdeithasol-awif). Bydd angen iddynt hefyd gwblhau’r cymwysterau a restrir yn y [fframwaith cymwysterau.](https://gofalcymdeithasol.cymru/cymwysterau-ac-ariannu/fframwaith-cymwysterau)

**Cod ymarfer a chanllawiau ymarfer ar gyfer gweithwyr preswyl ysgolion arbennig**

Mae gennym ganllawiau ymarfer ar gyfer gweithwyr cofrestredig sy’n disgrifio’r hyn a ddisgwylir ganddynt yn eu swydd. Mae’r canllawiau hyn yn adnodd ymarferol i helpu gweithwyr i ymarfer i’r safonau uchel a ddisgwylir ac mae’n cyfrannu at ganlyniadau da i bobl sy’n defnyddio gofal a chymorth.

[Y Cod Ymarfer Proffesiynol ar gyfer Gofal Cymdeithasol](https://gofalcymdeithasol.cymru/cms-assets/documents/Cod-Ymarfer-Proffesiynol-2017.pdf) yw’r brif ddogfen ar gyfer gosod safonau a disgwyliadau ar gyfer ymarfer ym maes gofal cymdeithasol.

Mae’r canllawiau ymarfer yn cael eu defnyddio i helpu gweithwyr i fodloni’r safonau yn y Cod. Dylai gweithwyr cofrestredig a’u cyflogwyr sicrhau eu bod yn gyfarwydd â’r canllawiau sy’n berthnasol i’w maes gwaith. Gall methiant difrifol neu barhaus i ddilyn canllawiau ymarferol roi cofrestriad gweithiwr mewn perygl.

Byddwn yn diweddaru ein holl ganllawiau ymarfer yn fuan. Yn y cyfamser, rydym yn cynnig bod gweithwyr preswyl ysgolion arbennig yn gweithio yn unol â’r safonau a nodir yn y [canllawiau ymarfer ar gyfer gweithwyr gofal plant preswyl](https://gofalcymdeithasol.cymru/cms-assets/documents/SCW-Residential-child-care-Mar19-CYM-V01.pdf).

**Talu ffioedd**

O dan y ddeddfwriaeth, mae gennym y pŵer i [godi ffi](https://gofalcymdeithasol.cymru/cofrestru/ffioedd) i gofrestru â ni. Mae hyn yn cynnwys:

* talu ffi ymgeisio wrth wneud cais am gofrestru; a
* ffi flynyddol; a
* bob tair blynedd, bydd angen i chi dalu ffi wrth [adnewyddu eich cofrestriad](https://gofalcymdeithasol.cymru/cofrestru/adnewyddu).

Mae’r ffioedd a delir i Gofal Cymdeithasol Cymru yn gyfraniad hollbwysig at yr adnoddau sydd eu hangen arnom i gynnal y Gofrestr a chyflawni gweithgareddau sy’n gysylltiedig â diogelu’r cyhoedd, fel ymchwiliadau a gwrandawiadau addasrwydd i ymarfer.

Mae rhagor o wybodaeth am y [ffioedd](https://gofalcymdeithasol.cymru/cofrestru/ffioedd) ar ein gwefan.

## Gofynion cofrestru a chanllawiau ymarfer ar gyfer rheolwyr preswyl ysgolion arbennig

### Cymwysterau ar gyfer cofrestru fel rheolwr preswyl ysgol arbennig

### Beth ydym am ei newid?

Rydym yn cynnig y llwybrau hyn i reolwyr preswyl ysgolion arbennig gofrestru:

* rhaid iddynt feddu ar Lefel 5 Arwain a Rheoli Iechyd a Gofal Cymdeithasol: Ymarfer
* cymhwyster a restrir yn y [fframwaith cymwysterau](https://gofalcymdeithasol.cymru/cymwysterau-ac-ariannu/fframwaith-cymwysterau) ar gyfer gofal cymdeithasol a gofal plant rheoleiddiedig yng Nghymru neu gall gweithwyr gofal cymdeithasol (gan gynnwys gweithwyr preswyl ysgolion arbennig) sydd â’r cymhwyster lefel 3 perthnasol neu dystysgrif lefel 4 Prifysgol De Cymru mewn ‘cam i fyny at reolaeth’, gofrestru fel rheolwr gofal cymdeithasol os ydynt wedi cofrestru ar gyfer cymhwyster rheoli lefel 4 neu lefel 5. Bydd angen iddynt gwblhau’r cymhwyster lefel 5 erbyn iddynt adnewyddu eu cofrestriad ymhen 3 blynedd
* neu gall gweithwyr cymdeithasol, nyrsys a therapyddion galwedigaethol gofrestru fel rheolwr gofal cymdeithasol gyda gofyniad i gwblhau cymhwyster rheoli o fewn y 3 blynedd gyntaf o gofrestru. Rhaid i’r cymhwyster rheoli fod yn lleiafswm o 37 credyd, wedi’u hasesu yn y gweithle ac ar lefel 3 neu uwch
* neu (yn amodol ar ganlyniad yr ymgynghoriad hwn) gall gweithiwr gofal cymdeithasol gofrestru fel rheolwr gofal cymdeithasol heb gymhwyster lefel 3, os yw’n gallu dangos profiad rheoli digonol ac yn ymrwymo i ennill cymhwyster lefel 4 a lefel 5 o fewn tair blynedd i gofrestru.

Bydd rheolwyr preswyl ysgolion arbennig yn gweithio yn unol â’r safonau a nodir yn y [cod ymarfer proffesiynol](https://gofalcymdeithasol.cymru/delio-a-phryderon/codau-ymarfer-a-chanllawiau) ar gyfer gweithwyr gofal cymdeithasol a’r canllawiau ymarfer ar gyfer rheolwyr gofal cymdeithasol a byddant yn talu’r [ffioedd cofrestru](https://gofalcymdeithasol.cymru/cofrestru/ffioedd) gofynnol.

### Pam ein bod ni am wneud y newid hwn?

**Llwybrau cofrestru**

Mae Llywodraeth Cymru i fod i ystyried a ddylai cofrestru fod yn ofyniad ar gyfer gwasanaethau preswyl ysgolion arbennig. Os caiff ei gymeradwyo, rydym yn disgwyl y bydd rheolwyr preswyl ysgolion arbennig gorfod cofrestru gyda ni ar amser y cytunwyd arno, ar ôl i'r gwasanaeth gofrestru gydag Arolygiaeth Gofal Cymru yn 2024.

Rydym yn cynnig nifer o ffyrdd y gall rheolwyr gofal cymdeithasol gofrestru gyda ni, gan gynnwys:

* defnyddio’r llwybr cymwysterau fel y nodir yn y [fframwaith cymwysterau](https://gofalcymdeithasol.cymru/cymwysterau-ac-ariannu/fframwaith-cymwysterau). Mae’r fframwaith cymwysterau yn cynnwys y cymwysterau a argymhellir ar gyfer gwahanol swyddi mewn gofal cymdeithasol a gofal plant rheoleiddiedig yng Nghymru
* neu os nad oes gan weithiwr gofal cymdeithasol y cymhwyster priodol ar hyn o bryd, byddant yn cael cyfle i gwblhau’r cymhwyster erbyn adnewyddu ei gofrestriad.

**Cod ymarfer a chanllawiau ymarfer ar gyfer rheolwyr preswyl ysgolion arbennig**

Mae gennym [ganllawiau ymarfer](https://gofalcymdeithasol.cymru/cms-assets/documents/SCW-The-Social-Care-Manager-Mar19-CYM-V01.pdf) ar gyfer gweithwyr cofrestredig sy’n disgrifio’r hyn a ddisgwylir ganddynt yn eu swydd. Mae’r canllaw hwn yn adnodd ymarferol i helpu gweithwyr i ymarfer i’r safonau uchel a ddisgwylir ac mae’n cyfrannu at ganlyniadau da i bobl sy’n defnyddio gwasanaethau gofal a chymorth.

[Y Cod Ymarfer Proffesiynol ar gyfer Gofal Cymdeithasol](https://gofalcymdeithasol.cymru/cms-assets/documents/Cod-Ymarfer-Proffesiynol-2017.pdf) yw’r brif ddogfen ar gyfer gosod safonau a disgwyliadau ar gyfer ymarfer ym maes gofal cymdeithasol.

Mae’r canllawiau ymarfer yn cael eu defnyddio i helpu gweithwyr i fodloni’r safonau yn y Cod. Dylai gweithwyr cofrestredig a’u cyflogwyr sicrhau eu bod yn gyfarwydd â’r canllawiau sy’n berthnasol i’w maes gwaith. Gall methiant difrifol neu barhaus i ddilyn canllawiau ymarferol roi cofrestriad gweithiwr mewn perygl.

Byddwn yn diweddaru ein holl ganllawiau ymarfer yn fuan. Yn y cyfamser, rydym yn cynnig bod rheolwyr preswyl ysgolion arbennig yn gweithio yn unol â’r safonau a nodir yn y [canllawiau ymarfer ar gyfer rheolwyr](https://gofalcymdeithasol.cymru/cms-assets/documents/SCW-The-Social-Care-Manager-Mar19-CYM-V01.pdf).

**Talu ffioedd**

O dan y ddeddfwriaeth, mae gennym y pŵer i [[godi ffi](https://gofalcymdeithasol.cymru/cofrestru/ffioedd)](https://socialcare.wales/registration/fees) i gofrestru â ni. Mae hyn yn cynnwys:

* talu ffi ymgeisio wrth wneud cais am gofrestru; a
* ffi flynyddol; a
* bob tair blynedd, bydd angen i chi dalu ffi wrth [[adnewyddu eich cofrestriad](https://gofalcymdeithasol.cymru/cofrestru/adnewyddu)](https://socialcare.wales/registration/renewal).

Mae’r ffioedd a delir i Gofal Cymdeithasol Cymru yn gyfraniad hollbwysig at yr adnoddau sydd eu hangen arnom i gynnal y Gofrestr a chyflawni gweithgareddau sy’n gysylltiedig â diogelu’r cyhoedd, fel ymchwiliadau a gwrandawiadau addasrwydd i ymarfer.

Mae rhagor o wybodaeth am yffioedd ar ein [gwefan](https://gofalcymdeithasol.cymru/cofrestru/ffioedd).

## Cwestiynau’r ymgynghoriad:

Llenwch yr holiadur isod neu [ar-lein](https://forms.office.com/e/bvGLminEvP)

### Gwybodaeth amdanoch chi/eich sefydliad

Ydych chi’n ymateb i’r ymgynghoriad hwn:

1. fel unigolyn

Os ydych chi’n ymateb fel unigolyn, pa un o’r canlynol sy’n eich disgrifio chi:

☐ unigolyn sy’n cael gofal a chymorth

☐ gweithiwr blynyddoedd cynnar

☐ rheolwr gofal cymdeithasol

☐ gweithiwr gofal cymdeithasol

☐ gweithiwr cymdeithasol

☐ myfyriwr gwaith cymdeithasol

☐ perchennog lleoliad sy’n darparu gofal

☐ unigolyn cyfrifol

☐ cyflogwr gweithwyr gofal cymdeithasol

☐ gweithiwr addysgol proffesiynol

☐ aelod o’r cyhoedd

☐ gweithiwr preswyl ysgol arbennig

☐ rheolwr preswyl ysgol arbennig

☐ arall – disgrifiwch isod:

1. ar ran sefydliad

Os ydych chi’n ymateb fel sefydliad, pa un o’r canlynol sy’n disgrifio’r sefydliad:

|  |  |
| --- | --- |
| ☐ llywodraeth ganolog neu ddatganoledig | ☐ arall – disgrifiwch isod: |
| ☐ awdurdod lleol |  |
| ☐ cyflogwr gofal cymdeithasol |  |
| ☐ darparwr dysgu | Enw’r sefydliad / y math o waith a wneir: |
| ☐ gwasanaeth preswyl ysgol arbennig |  |
|  |  |

### Gwybodaeth am ein cynigion

**Rydym yn croesawu eich barn am ein cynigion newydd a byddem yn ddiolchgar pe baech yn rhoi o’ch amser i ateb y cwestiynau hyn:**

Newidiadau i’r broses gofrestru ar gyfer rheolwyr gofal cymdeithasol

1. Ydych chi’n cytuno â’n cynnig bod gweithwyr gofal cymdeithasol nad ydynt yn meddu ar y cymwysterau cydnabyddedig ond sydd â digon o brofiad rheoli ac sydd wedi cofrestru i gwblhau’r cymhwyster lefel 4 a lefel 5 o fewn 3 blynedd i gofrestru, yn gallu cofrestru i fod yn rheolwr gofal cymdeithasol?

|  |  |  |  |
| --- | --- | --- | --- |
|  | Ydw |  | Nac ydw |

1. Oes gennych chi unrhyw sylwadau eraill:

Adnewyddu’r broses gofrestru ar gyfer gweithwyr gofal cymdeithasol

1. Ydych chi’n cytuno â’r cynnig y dylai gweithwyr gofal cymdeithasol y mae’n ofynnol iddynt gwblhau’r cymhwyster lefel 2 neu lefel 3 a restrir yn y [fframwaith cymwysterau](https://gofalcymdeithasol.cymru/cymwysterau-ac-ariannu/fframwaith-cymwysterau) o fewn tair blynedd o gofrestru, gael hyd at chwe blynedd (dros ddau gyfnod o dair blynedd o gofrestru) i gwblhau’r cymhwyster?

|  |  |  |  |
| --- | --- | --- | --- |
|  | Ydw |  | Nac ydw |

1. Oes gennych chi unrhyw sylwadau eraill:

Gweithwyr preswyl ysgolion arbennig

1. Ydych chi’n cytuno â’r cynnig i weithwyr preswyl ysgolion arbennig gofrestru gan ddefnyddio’r cymwysterau a restrir?

|  |  |  |  |
| --- | --- | --- | --- |
|  | Ydw |  | Nac ydw |

1. Ydych chi’n cytuno â’n cynnig i weithwyr preswyl ysgolion arbennig nad oes ganddynt un o’r cymwysterau cydnabyddedig gofrestru gan ddefnyddio'r llwybr asesiad gan gyflogwr?

|  |  |  |  |
| --- | --- | --- | --- |
|  | Ydw |  | Nac ydw |

1. Ydych chi’n meddwl bod y safonau a’r disgwyliadau ar gyfer gweithwyr a nodir yn y canllawiau ymarfer gofal plant preswyl yn rhesymol ac yn gyraeddadwy?

|  |  |  |  |
| --- | --- | --- | --- |
|  | Ydw |  | Nac ydw |

1. Oes gennych chi unrhyw sylwadau eraill:

Rheolwyr preswyl ysgolion arbennig

1. Ydych chi’n cytuno â’r cynnig i reolwyr preswyl ysgolion arbennig gofrestru gan ddefnyddio’r cymwysterau a restrir?

|  |  |  |  |
| --- | --- | --- | --- |
|  | Ydw |  | Nac ydw |

1. Ydych chi’n cytuno â’n cynnig i reolwyr preswyl ysgolion arbennig nad oes ganddynt un o’r cymwysterau cydnabyddedig gofrestru gan ddefnyddio'r llwybrau cofrestru eraill?

|  |  |  |  |
| --- | --- | --- | --- |
|  | Ydw |  | Nac ydw |

1. Ydych chi’n meddwl bod y safonau a’r disgwyliadau ar gyfer rheolwyr a nodir yn y canllawiau ymarfer yn rhesymol ac yn gyraeddadwy?

|  |  |  |  |
| --- | --- | --- | --- |
|  | Ydw |  | Nac ydw |

1. Oes gennych chi unrhyw sylwadau eraill:

Effeithiau ein newidiadau

1. Sut bydd ein cynigion yn effeithio ar y Gymraeg, yn benodol ar y canlynol:

i) cyfleoedd i bobl ddefnyddio’r Gymraeg

ii) peidio â thrin y Gymraeg yn llai ffafriol na’r Saesneg.

Sut gallem ni gynyddu’r effeithiau cadarnhaol neu leihau’r rhai negyddol?

1. Sut bydd ein cynigion yn effeithio ar bobl â nodweddion gwarchodedig, yn benodol ar y canlynol:

* oedran
* anabledd
* ailbennu rhywedd
* priodas a phartneriaeth sifil
* beichiogrwydd a mamolaeth
* hil
* crefydd neu gred
* rhywedd
* cyfeiriadedd rhywiol.

Sut gallem ni gynyddu’r effeithiau cadarnhaol neu leihau’r rhai negyddol?

### Sut byddwn yn defnyddio eich safbwyntiau

Bydd unrhyw ymateb a anfonwch atom yn cael ei weld yn llawn gan ein staff sy'n gweithio ar y materion sy’n cael sylw yn yr ymgynghoriad hwn. Mae’n bosib y bydd aelodau eraill o’n staff yn gweld yr ymateb hefyd, er mwyn ein helpu i gynllunio ymgynghoriadau yn y dyfodol.

Byddwn yn cyhoeddi crynodeb o'r ymatebion i'r ddogfen hon. Mae'n bosibl hefyd y byddwn yn cyhoeddi'r ymatebion yn llawn. Fel arfer, bydd enw a chyfeiriad yr unigolyn neu’r sefydliad a anfonodd yr ymateb yn cael eu cyhoeddi gyda’r ymateb. Mae hynny'n helpu i ddangos bod yr ymgynghoriad wedi'i gynnal yn briodol. Os nad ydych chi’n dymuno i’ch enw neu’ch cyfeiriad gael eu cyhoeddi, rhowch wybod i ni yn ysgrifenedig pan fyddwch chi'n anfon eich ymateb. Byddwn wedyn yn cuddio’ch manylion.

Mae'n bosib y bydd yr enwau a'r cyfeiriadau y byddwn ni wedi'u cuddio yn cael eu cyhoeddi'n ddiweddarach, er nad yw hynny'n debygol o ddigwydd yn aml iawn. Mae Deddf Rhyddid Gwybodaeth 2000 a Rheoliadau Gwybodaeth Amgylcheddol 2004 yn caniatáu i'r cyhoedd weld gwybodaeth sy'n cael ei dal gan lawer o gyrff cyhoeddus, gan gynnwys Gofal Cymdeithasol Cymru. Mae hynny'n cynnwys gwybodaeth sydd heb gael ei chyhoeddi.

Ond, mae'r gyfraith hefyd yn caniatáu i ni gadw gwybodaeth yn ôl mewn rhai amgylchiadau. Os bydd unrhyw un yn gofyn am gael gweld gwybodaeth rydym wedi’i dal yn ôl, bydd yn rhaid i ni benderfynu a ydym am ei rhyddhau ai peidio. Os bydd rhywun wedi gofyn i ni beidio â chyhoeddi ei enw a'i gyfeiriad, mae hon yn ffaith bwysig i ni ei chadw mewn cof. Efallai y bydd rhesymau pwysig weithiau pam y byddai’n rhaid i ni ddatgelu enw a chyfeiriad rhywun, er eu bod wedi gofyn iddynt beidio â chael eu cyhoeddi. Byddem yn cysylltu â’r unigolyn ac yn gofyn ei farn cyn i ni benderfynu datgelu’r wybodaeth.